Temeljem članka 34. Zakona o komunalnom gospodarstvu („Narodne novine" broj 68/18, 110/18, 32/20, 145/24) i članka 34. Statuta Općine Kostrena („Službene novine Općine Kostrena“ broj: 2/18, 11/18, 1/20, 1/21, 3/22 – pročišćeni tekst, 3/26) Općinsko vijeće Općine Kostrena, na sjednici održanoj dana______________ godine donijelo je 


ODLUKU
o povjeravanju obavljanja uslužne komunalne djelatnosti komunalnog linijskog prijevoza putnika na području Općine Kostrena


Članak 1.
Ovom Odlukom povjerava se obavljanje uslužne komunalne djelatnosti komunalnog linijskog prijevoza putnika na području Općine Kostrena (dalje u tekstu: komunalna djelatnost). 

Članak 2.
Obavljanje komunalne djelatnosti povjerava se trgovačkom društvu KD AUTOTROLEJ društvo s ograničenom odgovornošću za prijevoz putnika, OIB: 19081493664, Školjić 15, 51000 Rijeka (u daljnjem tekstu: Isporučitelj). 

Članak 3.
Isporučitelju komunalne djelatnosti povjerava se obavljanje javnog cestovnog prijevoza putnika na linijama unutar zona koje utvrđuje Općina Kostrena na svojem području.

Članak 4.
Obavljanje komunalne djelatnosti iz članka 3. ove Odluke povjerava se Isporučitelju na neodređeno vrijeme. 

Članak 5.
Isporučitelj komunalne djelatnosti u cijelosti je odgovoran za izvršenje povjerene komunalne djelatnosti, a prilikom izvršavanja dužan je poštivati pravila struke te poduzimati sve mjere utvrđene pozitivnim propisima s ciljem kvalitetnog pružanja usluge.

Članak 6.
Međusobna prava i obveze između Isporučitelja i Općine Kostrena za obavljanje povjerenih komunalnih djelatnosti uredit će se okvirnim ugovorom o uslugama u javnom interesu i osiguranju javnog prijevoza na području Općine Kostrena.

Članak 7.
Isporučitelj komunalne djelatnosti donosi opće uvjete isporuke komunalne usluge uz prethodnu suglasnost Općinskog vijeća Općine Kostrena.

Članak 8.
Ovlašćuje se Općinski načelnik Općine Kostrena na potpisivanje okvirnog ugovora o uslugama u javnom interesu i osiguranju javnog prijevoza na području Općine Kostrena.


Članak 9.
Okvirni ugovor o obavljanju komunalne djelatnosti sa pripadajućim aneksima, koji su sklopljeni prije stupanja na snagu ove Odluke ostaju na snazi do isteka roka na koji su zaključeni. 

Članak 10.
Ova Odluka stupa na snagu osmog dana od dana objave u „Službenim novinama Općine Kostrena". 

KLASA: ________________
URBROJ: __________________
Kostrena, ___________________

 OPĆINSKO VIJEĆE OPĆINE KOSTRENA 
Predsjednik 
    Matea Bojanić Kožul



